ประกาศคณะกรรมการคุ้มครองข้อมูลเครดิต เรื่อง กำหนดให้นิติบุคคลที่ประกอบกิจการให้สินเชื่อส่วนบุคคลเป็นทางการค้าปกติเป็นสถาบันการเงิน

ประกาศคณะกรรมการคุ้มครองข้อมูลเครดิต
ประกาศคณะกรรมการคุ้มครองข้อมูลเครดิต
เรื่อง
กำหนดให้นิติบุคคลที่ประกอบกิจการให้สินเชื่อส่วนบุคคลเป็นทางการค้าปกติเป็นสถาบันการเงิน[๑]
 

คณะกรรมการคุ้มครองข้อมูลเครดิตอาศัยอำนาจตามความในมาตรา
๓ แห่งพระราชบัญญัติการประกอบธุรกิจข้อมูลเครดิต พ.ศ. ๒๕๔๕ ประกาศกำหนดให้นิติบุคคลที่ประกอบกิจการให้สินเชื่อส่วนบุคคลเป็นทางการค้าปกติเป็นสถาบันการเงินตามพระราชบัญญัตินี้

ทั้งนี้
สินเชื่อส่วนบุคคลตามประกาศนี้ หมายถึง สินเชื่อที่ให้แก่บุคคลธรรมดา ดังต่อไปนี้
๑.
สินเชื่อที่ให้โดยมิได้ระบุวัตถุประสงค์ หรือ
๒.
สินเชื่อที่มีวัตถุประสงค์เพื่อให้ได้มาซึ่งสินค้าหรือบริการ
ไม่รวมสินเชื่อเพื่อซื้อสินค้าจากกิจการของตนเอง หรือ
๓.
สินเชื่อที่เกิดจากการให้เช่าซื้อและลิสซิ่งในสินค้าที่ผู้ประกอบธุรกิจสินเชื่อส่วนบุคคลมิได้จำหน่ายเป็นทางการค้าปกติ

ประกาศนี้ให้ใช้บังคับตั้งแต่วันที่ในประกาศนี้เป็นต้นไป


ประกาศ ณ วันที่ ๑
เมษายน พ.ศ. ๒๕๔๘
ปรีดิยาธร เทวกุล
ประธานคณะกรรมการคุ้มครองข้อมูลเครดิต
















วฤษาย์/จัดทำ
๒๑ ตุลาคม ๒๕๕๒

จุฑามาศ/ปรับปรุง
๕ ตุลาคม ๒๕๕๙






























[๑] ราชกิจจานุเบกษา เล่ม ๑๒๕/ตอนพิเศษ ๑๗ ง/หน้า ๒๘/๒๔ มกราคม ๒๕๕๑